Document ID: /roh_data/filtered/fineweb-2-filterrobots_roh.jsonl.gz/7056

Il center artistic dal Festival da Jazz è en il «Dracula Club» a San Murezzan. Quest onn han ils organisaturs enturn l’intendant Christian Jott Jenny organisà plirs concerts ordaifer. En collavuraziun cun il chantun Grischun datti in pèr lieus da concert insolits e spectaculars.
Accumpagnà da tschivliez dals utschels
Entant ch’il «Swing Dance Orchestra» aveva intgantà cun musica da swing dal 20avel tschientaner, è il Guaud da Tais il proxim palc dal program dal Festival da jazz. Il pianist Fazil Say concertescha sin quella tribuna nua che la «Camerata Puntraschigna» envida regularmain a concerts sut tschiel avert. Il star da la Tirchia vegn a sunar il clavazin cun sustegn dal chant d’utschels ch'èn da chasa en il Guaud da Tais.
RR actualitad 11:00